Αστέριος Ζουρμπάς

Ο Αστέριος Ζουρμπάς ή Ζορμπάς, του Γεωργίου και της Μαρίας, (1874  - 20 Φεβρουαρίου 1957) ήταν Έλληνας δημοσιογράφος, συνδικαλιστής και βουλευτής σε εκλογικές περιφέρειες της Μακεδονίας και ευεργέτης της Κατερίνης. Καταγόταν από την ιστορική οικογένεια του Γιώργου (Αλέξη) Ζορμπά και ήταν ο ιδρυτής του συνοικισμού των Καταφυγιωτών στην Κατερίνη. Υπηρέτησε ως πρόεδρος της Ενώσεως Πυροπαθών Καταφυγίου "Τα Πιέρια" και στη συνέχεια ως επίτιμος πρόεδρος.
Βιογραφία
 Καταγωγή 
Ο Αστέριος ήταν γιος του Γιώργου Ζορμπά (αδερφού του Φώτη Ζορμπά) και πρώτος ξάδερφος του Γιώργου Φ. Ζορμπά (γνωστού από το ομώνυμο μυθιστόρημα του Ν. Καζαντζάκη, ως Αλέξης Ζορμπάς) (1865-1941). Μητέρα του Αστερίου ήταν η Μαρία Χασάπη.

 Δημοσιογραφική σταδιοδρομία 
Εργάστηκε ως δάσκαλος και ανέπτυξε έντονη κοινωνική και επιχειρηματική δράση. Αστέριος Ζορμπάς, Μακεδονικός Αγών, 25-4-1965, σελ. 1. Ήταν εκδότης της εφημερίδα "Σημαία" στην Καβάλα και πρωτοστάτησε στην ίδρυση του σωματείου «Η ευδαιμονία» το 1908.Ο καπνεργατικός συνδικαλισμός στην Καβάλα

 Πολιτική σταδιοδρομία 
Εξελέγη για πρώτη φορά βουλευτής Δράμας στις εκλογές του 1920 (Αναθεωρητική Βουλή) και με το Αγροτικό Εργατικό Κόμμα (ΑΕΚ) εξελέγη βουλευτής Βερροίας (Κατερίνης-Βεροίας-Ναούσης) στις εκλογές του 1933. δικτυακός τόπος της Βουλής των Ελλήνων, Μητρώο Πληρεξουσίων, Γερουσιαστών και Βουλευτών 1822-1935, σελ. 108 (αρ. 494), αρχείο σε μορφή .pdf, ανάκτηση 5-8-2013. Έπειτα από την καταστροφή του Καταφυγίου από τους ναζί το 1943 ο Στέργιος Ζορμπάς ίδρυσε τον συνοικισμό Καταφυγιωτών στην Κατερίνη, μεριμνώντας για την αποκατάσταση των πυροπαθών  και στο κέντρο του συνοικισμού ανεγέρθηκε αργότερα και προτομή του.Αλέκου Τσούφλια, Ο Αλέξης Ζορμπάς κατάγεται από το Καταφύγι, Μαρτυρίες και ντοκουμέντα αδιάψευστα, Ολύμπιο Βήμα, φύλλο 13-4-1983, σελ. 3. Είχε έναν ακόμα αδερφό, τον Γιάννη, σύζυγο της Ζαφειρώς Μοσχίδου (από την Καβάλα) και μία αδερφή, τη Φρόσω, που παντρεύτηκε τον Αλέκο Φυγκά. Σύζυγoς του Αστερίου ήταν η Ελένη Ζορμπά.

Στις εκλογές του 1946 ο Ζορμπάς ήταν υποψήφιος βουλευτής Θεσσαλονίκης με το συνδυασμό της Εθνικής Πολιτικής Ενώσεως (Σοσιαλιστικό Δημοκρατικό Κόμμα) αλλά δεν εξελέγη, συγκεντρώνοντας 1.333 ψήφουςΕκλογές 1946- Όλοι οι πολιτευτές, Αέρα, ανάκτηση 5-8-2013.. Στις εκλογές του 1952 ο Αστέριος Ζουρμπάς ήταν υποψήφιος βουλευτής Πιερίας με τον Ελληνικό Συναγερμό μαζί με τους Κωνσταντίνο Παπαγεωργίου και Αλέξανδρο ΔεληγιαννίδηΣε άρθρο της εφημερίδας "Εμπρός" αναφέρονται εσφαλμένα τα τρία ονόματα των βουλευτών Ζουρμπά, Παπαγεωργίου και Δεληγιαννίδη  ως εκλεγέντων στην Πιερία. "Ποία θα είναι η σύνθεσις της νέας Βουλής", Εμπρός, 18/11/1952, σελ.6.  Ωστόσο, σύμφωνα με τα αποτελέσματα και τις έδρες που αναφέρονται στην εφημερίδα "Ελευθερία" ("Οι κατά περιφερείας και κατά κόμματα εκλεγέντες βουλευταί", φ. 18/11/1952, σελ. 1), οι 3 έδρες της Πιερίας κερδήθηκαν από την ΕΠΕΚ και όχι από τον Ελληνικό Συναγερμό: βουλευτές Πιερίας εξελέγησαν οι Δημήτριος Δημάδης, Κωνσταντίνος Δημόπουλος και Ελευθέριος Ελευθεριάδης.. 

 Τελευταία χρόνια και θάνατος 
Πέθανε στη Θεσσαλονίκη στις 20 Φεβρουαρίου 1957 και κηδεύτηκε την επομένη από τον Ιερό Ναό Γρηγορίου Παλαμά.Μακεδονία, 21-2-1957,  σελ. 3. Το όνομα του Αστερίου (Στέργιου) Ζορμπά έχει δοθεί σε δρόμο της Κατερίνης.

 Σημειώσεις και παραπομπές 

Κατηγορία:Έλληνες δημοσιογράφοι του 19ου αιώνα
Κατηγορία:Βουλευτές Δράμας
Κατηγορία:Βουλευτές Κατερίνης-Βεροίας-Ναούσης
Κατηγορία:Βουλευτές εκλεγμένοι με το Αγροτικό Εργατικό Κόμμα